Συντεταγμένες: 12°21′35″S 13°31′51″E﻿ / ﻿12.35972°S 13.53083°E﻿ / -12.35972; 13.53083

Το **Λομπίτο** (πορτογαλικά: Lobito‎) είναι δήμος στην Ανγκόλα. Βρίσκεται στην επαρχία Μπενγκέλα, στις ακτές του Ατλαντικού βόρεια των εκβολών του ποταμού Κατουμπέλα. Ο δήμος του Λομπίτο είχε πληθυσμό 393.079 κατοίκους το 2014, ενώ καλύπτει έκταση 3.648 τετραγωνικά χιλιόμετρα.

Ιστορία
-------

Ο θυρεός της πόλης κατά την πορτογαλική αποικιακή περίοδο.
Η πόλη ιδρύθηκε το 1843 και οφείλει την ύπαρξή της στον ομώνυμο κόλπο ο οποίος είχε επιλεγεί ως ο παραθαλάσσιος τερματικός σταθμός του σιδηροδρόμου της Μπενγκέλα ο οποίος συνέχιζε στο εσωτερικό, περνώντας από το Λουάου μέχρι την Κατάνγκα στη Λαϊκή Δημοκρατία του Κονγκό. Ο δήμος αποτελείται από τις κοινότητες Κανζάλα, Εγκίπτο Πράια και Λομπίτο.

### Πορτογαλική διοίκηση

Το Λομπίτο, χτίστηκε σε περιοχή αμμοληψιών και σε αποστραγγισμένο έδαφος, με ένα από τα καλύτερα φυσικά λιμάνια της Αφρικής, προστατευόμενο από 5 χιλιόμετρα λωρίδας άμμου. Ο παλιός δήμος (*concelho*) δημιουργήθηκε το 1843 από την πορτογαλική διοίκηση. Η πόλη ιδρύθηκε επίσης το 1843 με διάταγμα της Μαρίας Β΄ της Πορτογαλίας και τα λιμενικά έργα άρχισαν το 1903.

Τα μεγάλα έργα, ωστόσο, δεν πραγματοποιήθηκαν μέχρι την ολοκλήρωση το 1928 του σημαντικού σιδηροδρόμου της Μπενγκέλα, που συνέδεε την Πορτογαλική Ανγκόλα με το Βελγικό Κονγκό.

Κατά την πορτογαλική διοίκηση, το λιμάνι ήταν ένα από τα πλέον πολυσύχναστα της Ανγκόλας, εξήγαγε γεωργικά προϊόντα από το εσωτερικό και χειριζόταν το διαμετακομιστικό εμπόριο από τα ορυχεία του νοτιοανατολικού Βελγικού Κονγκό και της Βόρειας Ροδεσίας. Η αλιεία, ο τουρισμός και οι υπηρεσίες ήταν επίσης σημαντικά. Το καρναβάλι στο Λομπίτο ήταν επίσης ένα από τα πιο γνωστά και δημοφιλή στην Πορτογαλική Ανγκόλα.

### Μετά την ανεξαρτησία

Μετά την 25η Απριλίου 1974, και την Επανάσταση των Γαρυφάλλων στη Λισαβόνα, χορηγήθηκε ανεξαρτησία στην Ανγκόλα. Οι λιμενικές δραστηριότητες του Λομπίτο περιορίστηκαν σε μεγάλο βαθμό από τις διακοπές στη σιδηροδρομική διέλευση και την υψηλή ανασφάλεια κατά τη διάρκεια του εμφυλίου πολέμου της Ανγκόλας (1975-2002). Με ειρήνη και σταθερότητα, τη δεκαετία του 2000, το Λομπίτο ξεκίνησε τη διαδικασία ανοικοδόμησης και συνέχισε την πορεία του προς την ανάπτυξη.

Κλίμα
-----

Το Λομπίτο έχει ήπιο τροπικό ημίξηρο κλίμα με ελάχιστες ακραίες θερμοκρασίες. Οι χειμώνες είναι εξαιρετικά ξηροί και ζεστοί, ενώ τα καλοκαίρια είναι σχετικά υγρά και θερμότερα.

| Κλιματικά δεδομένα Λομπίτο |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 35.0 | 35.0 | 34.4 | 35.6 | 33.3 | 33.3 | 28.9 | 29.4 | 28.3 | 30.6 | 33.9 | 32.8 | 35,6 |
| Μέση Μέγιστη °C (°F) | 28.3 | 29.4 | 30.6 | 30.0 | 28.3 | 25.6 | 23.3 | 23.3 | 24.4 | 26.1 | 28.3 | 28.3 | 27,2 |
| Μέση Μηνιαία °C (°F) | 25.3 | 26.4 | 27.2 | 27.0 | 25.0 | 22.2 | 20.3 | 20.0 | 21.4 | 23.3 | 25.3 | 25.3 | 24,1 |
| Μέση Ελάχιστη °C (°F) | 22.2 | 23.3 | 23.9 | 23.9 | 21.6 | 18.9 | 17.2 | 16.7 | 18.3 | 20.6 | 22.2 | 22.2 | 20,9 |
| Χαμηλότερη Ελάχιστη °C (°F) | 13.3 | 16.1 | 18.9 | 18.3 | 13.9 | 12.8 | 10.6 | 11.7 | 12.8 | 13.9 | 16.1 | 17.2 | 10,6 |
| Υετός mm (ίντσες) | 20,3 | 38,1 | 119,4 | 53,3 | 2,5 | 0(0) | 0(0) | 1,3 | 2,5 | 30,5 | 25,4(1) | 61 | 354 |
| *Πηγή: Sistema de Clasificación Bioclimática Mundial* |

Μεταφορές
---------

Το λιμάνι του Λομπίτο.
Το Λομπίτο βρίσκεται στο τέρμα του Σιδηροδρόμου της Μπενγκέλα.

### Λιμάνι

Το λιμάνι του Λομπίτο βρίσκεται στον ομώνυμο κόλπο σε αμμολωρίδα περίπου 4,8 χιλιομέτρων. Το λιμάνι βρίσκεται υπό τον έλεγχο της Empresa Portuaria do Lobito και διαχειρίζεται 2.000.000 τόνους φορτίου και 370 πλοία ετησίως. Παράλληλα με την οικονομική ανάπτυξη στην περιοχή της Μπενγκέλα, οι λιμενικές εγκαταστάσεις βρίσκονται υπό ανάπτυξη.

### Αεροδρόμια

Το Λομπίτο δε διαθέτει δικό του αεροδρόμιο. Η πόλη βρίσκεται 13 χιλιόμετρα από το αεροδρόμιο της Κατουμπέλα και 33 χιλιόμετρα από το αεροδρόμιο της Μπενγκέλα.

Διεθνείς σχέσεις
----------------

Το Λομπίτο είναι αδελφοποιημένο με:

* Σίντρα, Πορτογαλία
* Λόουελ (Μασαχουσέτη), ΗΠΑ

Παραπομπές
----------

1. ↑  «Resultados Definitivos Recenseamento Geral da População e Habitação – 2014 Província de Benguela» (PDF). *Instituto Nacional de Estatística, República de Angola*. Αρχειοθετήθηκε από το πρωτότυπο (PDF) στις 1 Νοεμβρίου 2020. Ανακτήθηκε στις 10 Μαρτίου 2020.
2. ↑   W. Martin James, *Historical Dictionary of Angola*, Rowman & Littlefield, USA, 2018, σελ. 208
3. ↑  Vianna, Fernando de Mello (1979). *The International Geographic Encyclopedia and Atlas*. UK: Springer. σελ. 425. ISBN 978-1-349-05002-4.
4. 1 2  «Lobito | Angola». *Encyclopedia Britannica* (στα Αγγλικά). Ανακτήθηκε στις 3 Οκτωβρίου 2020.
5. ↑  «Lobito (Angola)» (PDF). Centro de Investigaciones Fitosociológicas. Αρχειοθετήθηκε από το πρωτότυπο (PDF) στις 7 Φεβρουαρίου 2016. Ανακτήθηκε στις 3 Οκτωβρίου 2020.
6. 1 2  *IHS Fairplay Ports & Terminals Guide*. Berkshire, UK: IHS Global Limited. 2013. σελίδες 1–42 – 1–43. ISBN 9781906313562.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ανγκόλα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 135523839
* LCCN: n93048651
* NKC: ge984864

 |

 |